
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас, ж.к. „Славейков”, бл. 37, вх. 2, етаж 2, апартамент десен, на наемател, настанен по административен ред
	       
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило писмо с рег. № 53-00-548/20.12.2019г. от директор на ОП „Общински имоти“ – Бургас, относно подадено в общинското предприятие искане с вх. № Н-289/2/08.05.2019г. от Д. С. С., за закупуване на общинско жилище, находящо се в гр. Бургас, ж.к. „Славейков”, бл. 37, вх. 2, етаж 2, апартамент десен, със застроена площ 65,47 кв.м, ведно с 0,527 % ид. части от общите части на сградата (7,94 кв.м) и право на строеж върху общинска земя, с прилежащо избено помещение № 6, с площ 2,64 кв.м, в което е настанена със семейството си по административен ред, съгласно мои Заповеди № 2650/08.09.2009г. № 2584/27.09.2016г. 
Апартаментът се намира в жилищен блок, построен през 1973г. и се състои от дневна, спалня, кухня и сервизни помещения, подробно описан в Акт № 9349/27.02.2020г. за частна общинска собственост. Същият е отразен, като самостоятелен обект в сграда (СОС) с идентификатор 07079.602.112.1.30 в одобрените кадастрална карта и кадастрални регистри (КККР) на гр. Бургас, при съседни самостоятелни обекти в сградата: на същия етаж – СОС 07079.602.112.1.29, СОС 07079.602.112.1.4, под обекта – СОС 07079.602.112.1.27, над обекта – СОС 07079.602.112.1.33. 
Съгласно Протокол № 11/02.12.2019г. (т. 5) на комисия, назначена с моя Заповед № 3626/27.11.2019г, наемателят отговаря на условията за закупуване на общинското жилище, а видно от служебна бележка с изх. № 08-00-165/1/02.06.2020г, издадена от директор на ОП „Общински имоти“ – Бургас, същата заплаща редовно наемната цена и изпълнява всички задължения, произтичащи от сключения договор за наем с Община Бургас. 
Цитираният имот е включен в годишната Програма за управление и разпореждане с общинска собственост за 2020г, приета по т. 4 от дневния ред на проведеното на 28.01.2020г. заседание на Общински съвет – Бургас (Протокол № 6), в частта на Раздел ІІ. „Продажба по реда на ЗОС, без търг или конкурс”, Точка 1. „Продажба на общински апартаменти на наематели, настанени по административен ред, за които има постъпили искания, окомплектовани с всички изискващи се документи”, подточка 9. 
В изпълнение на разпоредбите на чл. 41, ал. 2, във връзка с чл. 22, ал. 3 от ЗОС, за описания имот е възложена и изготвена пазарна оценка от оценител на имоти, вписан в публичния регистър на КНОБ, която е определена в размер на 85 600 (oсемдесет и пет хиляди и шестстотин) лева.
Данъчната оценка на апартамента е в размер на 41 482,90 (четиридесет и една  хиляди четиристотин осемдесет и два лв. и деветдесет ст.) лева.
Предвид изложеното и на основание правомощията ми по чл. 64, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл. 21, ал. 1, т. 8, от Закона за местното самоуправление и местната администрация, чл. 47, ал. 1, т. 3 и ал. 2 от Закона за общинската собственост, чл. 40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 02.12.2019г. на комисията по чл. 8, ал. 1 от цитираната наредба, назначена с моя Заповед № 3626/27.11.2019г, което подкрепям изцяло, да вземе следните  

Р  Е  Ш  Е  Н  И  Я:

I. Променя предназначението на общинско жилище, актувано с Акт №9349/2019г. за частна общинска собственост, представляващо апартамент в гр. Бургас, ж.к. „Славейков”, бл. 37, вх. 2, етаж 2, апартамент десен, от „жилище за настаняване под наем на граждани с установени жилищни нужди“ в „жилище за продажба“.
IІ. Да се продаде на Д. С. С., общинско жилище, находящо се в гр. Бургас, ж.к. „Славейков”, бл. 37 (тридесет и седем), вх. 2 (две), етаж 2 (две), апартамент десен, със застроена площ 65,47 (шестдесет и пет цяло четиридесет и седем ) кв.м, ведно с 0,527  (нула цяло петстотин двадесет и седем) % ид. части от общите части на сградата (7,94 кв.м) и правото на строеж върху общинска земя, с прилежащо избено помещение № 6 (шест), с площ 2,64 (две цяло шестдесет и четири) кв.м, с идентификатор 07079.602.112.1.30 (нула седем нула седем девет точка шест нула две точка едно едно две точка едно точка три нула) по одобрените КККР на гр. Бургас, при съседни самостоятелни обекти в сградата: на същия етаж – СОС 07079.602.112.1.29, СОС 07079.602.112.1.4, под обекта – СОС 07079.602.112.1.27, над обекта – 07079.602.112.1.33, за сумата от 85 600 (oсемдесет и пет хиляди и шестстотин) лева.
Приложение: Писмо с рег. №53-00-217/29.05.2019г. от директор на ОП „Общински имоти“ – Бургас; Искане с вх. № Н-289/2/08.05.2019г. в ОП „Общински имоти“ – Бургас; Заповеди № 2650/08.09.2009г. и № 2584/ 27.09.2016г. на Кмета на Община Бургас; Удостоверение за данъчна оценка, издадено от дирекция МПДТР, Община Бургас; Пазарна оценка от оценител на имоти, вписан в публичния регистър на КНОБ; Протокол № 11/02.12.2019г. на комисията по чл. 8 от Наредбата по чл. 45а от ЗОС; Акт № 9349/27.02.2020г. за частна общинска собственост, Схема № 15-119050-06.02.2020г, издадена от СГКК – гр. Бургас; Служебна бележка с изх. № 08-00-165/1/02.06.2020г. издадена от директор на ОП „Общински имоти“ – Бургас.

